बच्चों को बिना दबाव कॅरियर चुनने दें : एसपी
डीपीएस स्कूल में 600 बच्चों ने बिना रुके 2 घंटे दी प्रस्तुति
भास्कर संवाददाता | सनावद
दृष्टि पब्लिक स्कूल में वार्षिकोत्सव बुधवार रात को मनाया। मुख्य अतिथि एसपी अमितसिंह थे। विशेष अतिथि एडीपीसी केके डोंगरे थे। मां सरस्वती व आर्यिका र| 105 श्री पूर्णमति माताजी के चित्र के समक्ष दीप प्रज्जवलन व माल्यार्पण किया गया।
प्री-प्रायमरी, प्रायमरी के छात्रों ने जय मां-जय जय मां, जंगलबुक, सेल्फी लेले, राजस्थानी नृत्य, अंग्रेजी नृत्य नाटिका सिंड्रेला व हिन्दी नृत्य नाटिका मोहिनी भस्मासुर की प्रस्तुति दी। अतिथियों ने संस्था द्वारा घोषित कक्षा 12वीं में सनावद के टॉप बच्चों को पुरस्कार दिए। डायरेक्टर सुनील जैन ने बदलते परिवेश में पालक व शिक्षक के योगदान पर प्रकाश डाला। प्राचार्य नीतू जैन ने मैं हूं डीपीएस कार्यक्रम के जरिए स्कूल का इतिहास, आदर्श, उद्देश्य, सफलता व लक्ष्यों को स्पष्ट किया। एसपी ने कहा अपने बच्चों को बिना किसी दबाव के कॅरियर चुनने दें। विशेष अतिथि के.के. डोंगरे ने संस्था की सफलताओं पर हर्ष जताया। क्षेत्र में पहली बार एक महानाट्य की प्रस्तुति दी गई। इसमें अतुल्य-भारत थीम पर पृथ्वी व भारत की उत्पत्ति से लेकर राजा-महाराजाओं, भारत का इतिहास, संस्कृति साहित्यिक, वैज्ञानिक, त्यौहार, महापुरुष, नृत्य, विभिन्न धर्म, लोकगीत (नृत्य), खेलकूद, बॉलीवुड, देशप्रेम भारत के सभी पहलुओं को मंच पर 600 बच्चों ने उतारा। संचालन राजेश जैन व विद्यार्थियों ने और आभार सुनील जैन ने माना।
hin_Deva hin_Deva san_Deva mai_Deva hin_Deva